Antivirus (περιοδικό)

To περιοδικό ANTIVIRUS είναι περιοδικό που εκδίδεται ανά δύο μήνες από την Homo Evolution (ΑΜΚΕ) και διανέμεται στις ΛΟΑΤ επιχειρήσεις και σε χώρους πολιτισμού στην Ελλάδα. Το avmag.gr ξεκίνησε ως ιστότοπος του εντύπου το 2010, αλλά πλέον περιλαμβάνει καθημερινή ειδησεογραφία από την Ελλάδα και τον κόσμο, πολιτιστικά θέματα και queer τέχνη, ρεπορτάζ, αφιερώματα, έρευνες, προτάσεις και ατζέντα. Εκδότης του είναι ο Γιάννης Παπαπαγιαννόπουλός με εμπορικό διευθυντή τον Νίκο Σοφιανό και την αρχισυνταξία έχει αναλάβει από το 2013 ο Βασίλης Θανόπουλος.

Το περιοδικό είναι το μακροβιότερο Ελληνικό ΛΟΑΤ μέσο στην ιστορία της Ελλάδας. Κυκλοφόρησε για πρώτη φορά στα τέλη του Απρίλιου του 2003 και εκδίδεται έως και σήμερα. Έχει φιλοξενήσει συνεντεύξεις που έχουν χαρακτηριστεί ιστορικές όπως αυτή του Πρωθυπουργού της Ελλάδας Αλέξη Τσίπρα, τον Ιούνιο του 2016https://avmag.gr/76507/antivirus-74/  αλλά και πολλά coming out επώνυμών Ελλήνων όπως ο Σταμάτης Κραουνάκης, ο Γιώργος Καπουτζίδης, ο Ιωάννης Μελισσανίδης, ο Θανάσης Αλευράς και ο Σπύρος Μπιμπίλας. Το antivirus εμπιστευτήκαν για να εκφράσουν την στήριξή τους στην ΛΟΑΤ κοινότητα προσωπικότητές από την Ελλάδα και το εξωτερικό όπως η Δέσποινα Βανδή, η Άννα Βίσση, η Μαρίνα Αμπράμοβιτς, Κάιτη Γαρμπη, Σάκης Ρουβάς, Δημήτρης Παπαϊωάννου, Κώστας Μπακογιάννης, η Demy, η Πάολα. η Ελένη Φουρέιρα, η Αφροδίτη Παναγιωτάκου, η Νάνα Μούσχουρη, ο Ζαν-Πολ Γκοτιέ. η Λάρα Φαμπιάν, Νατάσσα Μποφίλιου,  κ.α.

Τον Απρίλιο του 2022, το ANTIVIRUS ξεκίνησε την πανελλήνια καμπάνια «Πες το Ναι!»Πες το Ναι!, με στόχο την προώθηση της ισότητας στον γάμο στην Ελλάδα. Η καμπάνια είχε ως κεντρικό στόχο την ενημέρωση και ευαισθητοποίηση της κοινωνίας – μέσα από ένα βίντεο που δημιουργήθηκε με τη συμβολή του Γιώργου Καπουτζίδη σε σκηνοθεσία Θανάση Τσιμπίνη – σχετικά με το δικαίωμα στον γάμο.https://www.youtube.com/watch?v=AzZOkl3j4sA Ταυτόχρονα καλεί όλα τα άτομα, φορείς, ιδρύματα, εταιρείες, κόμματα κ.α. να ενώσουν τις φωνές τους υπογράφοντας και στηρίζοντας την ισότητα στον γάμο και δημιουργώντας την πολιτική πίεση με τελικό στόχο την ψήφιση της.

Παραπομπές

 Εξωτερικοί σύνδεσμοι 


Κατηγορία:Ελληνικά περιοδικά
Κατηγορία:ΛΟΑΤ στην Ελλάδα
Κατηγορία:ΛΟΑΤ περιοδικά
Κατηγορία:Περιοδικά με τόπο έκδοσης την Αθήνα